Odense Adresse-Contoirs Efterretninger, 1842-04-07
Componisten Christoph Ernst Friedrich Weyse, der den 4d. høitideligholdt sit 30-aarige Embedsjubilæum, som Organist ved den franskereformeerte Kirke i Kjøbenhavn, er født den 5 Marts 1774 i Altona, hvor han erholdt sin første musikalske Underviisning af sin Bedstefader, dengang Cantor og Rector ved det derværende Christianeum. Uagtet sin lidenskabelige Lyst til Musiken maatte han indtræde som Lærling paa et Handelscontoir, hvilket dog ikke forhindrede ham fra paa det ivrigste at fortsætte sine Musikøvelser. Prof. Cramer fra Kiel, der i et Aftenselskab blev henrykt over hans Spil, skaffede endelig Ynglingen Leilighed til at følge sit sande Kald; og med en varm Anbefaling til den daværende Capelmester, Schulz reiste han til Kjøbenhavn. Schulz modtog ham venligt og ledede hans videre musikalske Uddannelse. Paa hans og Reichardts Anbefaling blev Weyse 1796 bekjendt ved sine første Compositioner, og det varede ikke længe førend han indtog en betydelig Plads blandt sin Tids Kunstnere. Operaen Ludlams Hule bragte ham Professortitelen og "Sovedrikken, 1809 en Ansættelse i Capellet. Disse, saavelsom hans følgende Værker, fandt det største bifald, senere hengav han sig med afgjort Kald næsten udelukkende til Kirkemusikken og lagde her som i alle sine Præstationer grundig, gedigen Dannelse, skarp Dømmekraft og stor Routine i Behandlingen af de musikalske Udtryksmidler for Dagen. Paa hans eminente Evne til fri Fantaseren og contrapunctistisk Bearbeiden af opgivne Motiver fortæller Man mærkværdige Exempler, saavelsom paa hans overordentlige Hukommelse og udbredte Bekjendtskab i alle Grene af den menneskelige Viden. - De kjøbenhavnske Tirsdagsaviser melde nu, at Componisten om Morgenen complimenteredes ved en Skrivelse fra Universitetets Rector og det akademiske Senat, underskrevet af samtlige 17 Consistoriales. Længere op ad Dagen, da en stor Mængde af den udmærkede Mands Venner og hans Værkers Beundrere allerede vare forsamlede i hans Bolig, for at lykønske ham til Dagens Festlighed, indfandt sig det philosophiske Facultets Decanus, Geheimelegationsraad Brøndsted og Conferentsraad Werlauff, for paa Facultetets Vegne at overrække Weyse dets Diplom som Doctor Philosophiæ et Magister Artium liberalium, hvilket var conciperet af Decanus og aftrykt paa Atlask med Facultetets Seglien vedhængt Sølvcapsel. Senere om Eftermiddagen Kl. 4 forsamledes efter foregaaende Aftale og Professor, Dr. Weyses Jndbydelse som Jubelgjæst, et Selskab af omtrent 10 Personer til et Festmaaltid, hvis Glæde forhøiedes ved smukke mundlige Yttringer af Biskop Mynster, Stiftsprovst Tryde, Conferentsraad Ørsted, Geheimelegationsraad Brøndsted og Fl. og ved den kjendelige Tilfredshed, hvormed Jubelgjæsten imodtog disse hjertelige Vidnesbyrd om Høiagtelse og Hengivenhed. Der bleve afsjungne flere Sange, affattede af Etatsraad Oehlenschlager, Prof. Heiberg og Cancellist F. J. Hansen, samt et humoristisk latinsk Carmen af en anonym Exdecanus ved det medicinske Facultet, ved hvilket Prof. Weyse illegitime promoveres til Doctor i Medicinen. (Det tør ikke forblive ubemærket, at Christian VIII har tilladt Kjøbenhavns Universitet at meddele Weyse Æresdiplomet som Doctor i Philosophie - den samme Æresbeviisning, som Kønigsbergs Universitet, nys tillagde List, - og at Savigny er udnævnt til preussisk Statsminister faa Uger for Ørsted her i Danmark erholdt en lignende Post.)